Ons lewens is wat ons gedagtes daarvan maak. Die dinge waaraan ons dink, bepaal ons persoonlikheid. Dit maak dat ons lewe die kleur van ons gedagtes aanneem. Daarom is dit moontlik om ons lewe te verander deur ons gedagtes te verander. Gedagtes kan die hemel in hel verander of van ons hel 'n hemel maak. Daarom moet ons altyd positief dink en sê: "Wat ek nie kan wegdink nie, gaan ek reg dink!"
Dr Pieter van der Dussen (Snr)
Met die helfte van die waarnemingstydperk verlede Donderdag verstreke is dit moontlik dat die brandstofpryse op 2 Desember selfs meer kan daal as wat in die vorige mededeling gesê is, naamlik 60c+ vir petrol en 40c+ vir diesel.
Hoewel daar die afgelope week ietwat groter skommelinge in die daaglikse oorverhalings getoon is, veroorsaak die aanvanklik hoë gemiddelde dat dit nie 'n te kwaai uitwerking op die lopende gemiddeld gehad het. Namate die tyd verloop word hierdie invloed kleiner. Dit is die uitwerking van die sogenaamde marginale begrip wat 'n wesenlike rol in die beoordeling van ekonomiese en ander statistiese reekse speel.